ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๒ของบริษัทกสท โทรคมนาคม จำกัด (มหาชน)[๑] อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๑ของบริษัท กสท โทรคมนาคม จำกัด (มหาชน) ดังต่อไปนี้๑. การพิจารณารับทราบผลการดำเนินงานของ บริษัทกสท โทรคมนาคม จำกัด (มหาชน) ในรอบปี ๒๕๕๑ และแผนงาน/โครงการในอนาคตกระทรวงการคลังรับทราบผลการดำเนินงานของ บริษัทกสท โทรคมนาคม จำกัด (มหาชน) ในรอบปี ๒๕๕๑และแผนงาน/โครงการในอนาคตตามที่คณะกรรมการ บริษัท กสท โทรคมนาคม จำกัด (มหาชน)เสนอ๒. การพิจารณาอนุมัติงบดุลและบัญชีกำไรขาดทุนของบริษัท กสท โทรคมนาคม จำกัด (มหาชน) สำหรับปีบัญชี ๒๕๕๑กระทรวงการคลังอนุมัติงบดุลและบัญชีกำไรขาดทุนสำหรับรอบปีบัญชีสิ้นสุด ณ วันที่ ๓๑ ธันวาคม ๒๕๕๑ซึ่งผ่านการตรวจสอบและรับรองจากผู้สอบบัญชี (สำนักงานการตรวจเงินแผ่นดิน) ของบริษัทกสท โทรคมนาคม จำกัด (มหาชน)๓.การพิจารณาอนุมัติการจ่ายเงินปันผลและจัดสรรเงินสำรองตามกฎหมาย๓.๑ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติจ่ายเงินปันผลให้แก่กระทรวงการคลังในฐานะผู้ถือหุ้นทั้งหมดในอัตราหุ้นละ ๗.๓๒๑๔ คิดเป็นเงินปันผลทั้งสิ้น ๗,๓๒๑.๔๐ล้านบาท (รวมเงินปันผลเพื่อชดเชยรายได้จากภาษีสรรพสามิต)โดยได้มีการจ่ายเงินปันผลระหว่างกาลในปี ๒๕๕๑ แล้ว เป็นเงินจำนวน ๕,๓๒๐.๐๐ล้านบาท คงเหลือเงินปันผลที่ต้องจ่ายให้กระทรวงการคลังอีกจำนวน ๒,๐๐๑.๔๐ล้านบาท โดยกำหนดให้มีการจ่ายภายในวันที่ ๒๘ พฤษภาคม ๒๕๕๒๓.๒การจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท กสท โทรคมนาคมจำกัด (มหาชน) ไม่ต้องจัดสรรกำไรสุทธิในปี ๒๕๕๑ เป็นทุนสำรองตามกฎหมายเนื่องจากได้จัดสรรกำไรสุทธิเป็นทุนสำรองตามกฎหมายจำนวนร้อยละ ๑๐ของทุนจดทะเบียนครบถ้วนแล้ว๔.การพิจารณาเลือกตั้งกรรมการแทนกรรมการที่ออกตามวาระกระทรวงการคลังพิจารณาแต่งตั้งกรรมการแทนกรรมการที่ออกตามข้อบังคับบริษัทกสท โทรคมนาคม จำกัด (มหาชน) ข้อ ๒๙ และกรรมการที่ลาออก ดังนี้๑) นายธานีรัตน์ ศิริปะชะนะ๒) นายอาคม เติมพิทยาไพสิฐ(DP) กลับเข้าเป็นกรรมการต่ออีกวาระหนึ่ง๓) นายเสกสรรศ์ รอยลาภเจริญพร๔) นายนัที เปรมรัศมี แทนนายนิธิศ มงคลพัฒนกุล ที่ครบวาระ๕) นายปราชญ์ บุณยวงศ์วิโรจน์(DP) แทนนายสถิตย์ ลิ่มพงศ์พันธุ์ที่ไม่ประสงค์เป็นกรรมการต่อ๖) นายกฤษดา กวีญาณ แทนนายจิตรเกษม งามนิลที่ขอลาออก๕.การพิจารณากำหนดค่าตอบแทนกรรมการ บริษัท กสท โทรคมนาคม จำกัด (มหาชน)๕.๑ การพิจารณาเบี้ยประชุมกรรมการกระทรวงการคลังอนุมัติให้บริษัท กสท โทรคมนาคมจำกัด (มหาชน)กำหนดค่าเบี้ยประชุมกรรมการตามหลักเกณฑ์และแนวทางของมติคณะรัฐมนตรีเมื่อวันที่ ๑๘พฤษภาคม ๒๕๔๗ เรื่อง การปรับปรุงอัตราเบี้ยกรรมการรัฐวิสาหกิจโดยกรรมการได้รับเบี้ยประชุมกรรมการในอัตราคนละ ๑๐,๐๐๐บาท ประธานกรรมการได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการร้อยละ ๑๒.๕๕.๒ การพิจารณาโบนัสกรรมการกระทรวงการคลังอนุมัติให้บริษัท กสท โทรคมนาคมจำกัด (มหาชน) จ่ายโบนัสกรรมการตามมติคณะรัฐมนตรีเมื่อวันที่ ๓๑ มกราคม ๒๕๒๑ มติคณะรัฐมนตรีเมื่อวันที่๕ กุมภาพันธ์ ๒๕๓๔ และมติคณะรัฐมนตรีเมื่อวันที่ ๒๐ มิถุนายน ๒๕๓๘๖.การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัทกสท โทรคมนาคม จำกัด (มหาชน) โดยให้ได้รับค่าตอบแทนตามอัตราที่สำนักงานการตรวจเงินแผ่นดินกำหนด๗. พิจารณารับทราบการจ่ายเงินปันผลระหว่างกาลกระทรวงการคลังรับทราบการจ่ายเงินปันผลระหว่างกาลประจำปี๒๕๕๑ จำนวนหุ้นละ ๕.๓๒ บาท คิดเป็นเงินปันผลระหว่างกาลจำนวน ๕,๓๒๐,๐๐๐,๐๐๐บาท ตามที่คณะกรรมการบริษัท กสท โทรคมนาคม จำกัด (มหาชน) เสนอ๘. รับทราบกรณี นายพิศาล จอโภชาอุดมกรรมการผู้จัดการใหญ่ พ้นจากตำแหน่งกรรมการบริษัทกระทรวงการคลังมีมติรับทราบการพ้นจากตำแหน่งกรรมการบริษัทของนายพิศาล จอโภชาอุดมกรรมการผู้จัดการใหญ่โดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒๒ พฤษภาคม พ.ศ. ๒๕๕๒วิสุทธิ์ศรีสุพรรณรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินรักษาราชการแทนปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๓๑กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๓ ง/หน้า ๑๖/๒๒ กรกฎาคม ๒๕๕๒